  Майя Бывальцева 21-тӥ коньывуонлы Удмуртиын коронавирус инфекциен черлан 120 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Черламъёс пӧлын Ижкарысь 55 улӥсьёс, Дэри ёросысь – 14, Глазкарысь – тямыс, Воткаысь – сизьым, Балезино, Красногорск ёросъёсысь, Можгаысь – быдэн вить, Вотка ёросысь – ньыль, Кез ёросысь – куинь. Быдэн кык висисьёсты Сарапулын, Вавож, Грак, Сьӧлта, Ува ёросъёсын пусйизы, Алнаш, Эгра, Можга, Шаркан ёросъёсын – быдэн одӥг. 129 адями висёнэз вормиз. Кык мурт улонысь кошкиз – 64 аресъем кышномурт но 50 аресъем воргорон Туннэ нуналлы Удмуртиын выль коронавирус инфекциен черлан 7 сюрс 765 учыр лабораториосын зэматэмын. 5 сюрс 535 адями йӧназ, 135 мурт кулӥз. Та дыре 109-лэн висисьёслэн тазалыксы секыт лыдъяське. Оглом элькунын коронавируслы 458 сюрс 96 эскеронъёс ортчытӥзы ни, берло нуналскын – 3 сюрс 868. Тегъёс: Тазалык Ижкар висён Удмуртия коронавирус  